16 September: Moenie terughou nie; adverteer. – Jan van der Watt - www.bybelkennis.co.za
16 September: Moenie terughou nie; adverteer. – Jan van der Watt
by Mitch Kalp · Published 16/09/2017 · Updated 04/09/2017
1:27-2:11 (fokus 1:27-30)
Dinge is nie altyd wat dit lyk nie, veral nie as dit by advertensies kom nie. Nou die dag koop ek ŉ stelletjie om die ink in my rekenaar se drukker vol te maak. Op die TV het dit so maklik gelyk, maar, o wee, probeer dit en jy en die tafel en die drukker en alles is vol ink. Ek was nie beïndruk nie – wat ek gekry het was nie wat geadverteer is nie.
Paulus wil ook hê dat ons advertensies moet wees, maar nie die soort wat jou op die einde met vuil hande en vol ink los nie. Ons hoef nie daarvoor bang te wees nie, want die “Produk” wat ons adverteer sal ons nooit in die steek laat nie. Ons adverteer Christus (1:27).
ŉ Advertensie doen veral twee dinge. Dit lok jou nader en dit gee jou inligting.
Christene moet mense nader lok met die goeie dinge wat ons doen, met die manier waarop ons saamwerk, mekaar liefhet, die manier waarop ons bereid is om die minste te wees (1:27, 2:1-5). Ja, ons lewens is die advertensieborde vir Christus.
Ons weet ons “Produk” kan nooit misluk nie. Wat ons vir mense wil gee is die Een wat ŉ naam het bo alle name, die Een voor wie almal uiteindelik sal moet buig, Jesus die Here. En oor Hom sal ons nooit uitgepraat kan raak nie.
Jou advertensie sal nie iemand vol ink los nie, maar dit behoort wel ‘n onuitwisbare indruk op hom te maak, want as hy luister sal hy ‘n vriend van God word. En dit mors nie ink op sy hande nie, maar verander sy lewe.
Jy moet nie terughou nie. Jy moet adverteer.
by Mitch Kalp · Published 23/08/2017 · Last modified 15/08/2017
Reaksie op Paulus se benadering
Onverstaanbare Uitdrukkings – Hermie van Zyl
Die Handelinge van die Apostels: Die gevolge van die uitstorting van die Heilige Gees (Hand 2:5-13) – Francois Malan
Hooglied in die Bybel – Francois Malan
Laaste 7 Dae: 6,589
Laaste 30 Dae: 22,996
Laaste 365 Dae: 335,145